Nireus bol po hrdinovi Achillovi najkrajší muž z celého stotisícového achájskeho vojska, ktoré bojovalo proti Tróji. Pred trójskou vojnou aj on bol jedným z mnohých uchádzačov o ruku krásnej Heleny, ktorá si nakoniec vybrala spartského kráľa Menelaa. Keď bola neskôr Helena unesená trójskym princom Paridom, prijal výzvu Menelaovho brata Agamemnóna na ťaženie proti Tróji. K brehom Tróje potom prišiel s vojskom na troch lodiach.